โมจิไอศกรีม

โมจิไอศกรีม (; ) เป็นขนมหวานที่ทำจากโมจิญี่ปุ่น (ข้าวเหนียวตำ) สอดไส้ไอศกรีม คิดค้นขึ้นโดยฟรานเชส ฮาชิโมโตะ นักธุรกิจหญิงและนักกิจกรรมชุมชนชาวอเมริกาเชื้อสายญี่ปุ่น

 ลักษณะ 
โมจิไอศกรีมเป็นขนมหวานรูปรางกลมขนาดเล็ก ซึ่งประกอบด้วยแป้งข้าวเหนียวทุบ (โมจิ) ปั้นเป็นก้อนกลม ๆ ใส่ไส้ไอศกรีม ไอศกรีมเพิ่มรสชาติและความเป็นครีมให้กับขนมในขณะที่โมจิเพิ่มความหวานและเนื้อสัมผัส ไอศกรีมรสดั้งเดิมที่ใช้คือวานิลลา ช็อกโกแลต และสตรอว์เบอร์รี่ รสชาติอื่น ๆ ที่แพร่หลายได้แก่ กาแฟโคนา เหล้าบ๊วย ชาเขียว และถั่วแดง โมจิยังสามารถใช้เป็นส่วนประกอบหนึ่งในไส้ไอศกรีมได้อีกด้วย ขณะทำโมจิจะคลุกด้วยแป้งมันฝรั่งหรือแป้งข้าวโพดเพื่อป้องกันไม่ให้โมจิจับตัวเป็นก้อนขณะปั้น

 ประวัติ 
ไดฟูกุและมันจูของญี่ปุ่นเป็นต้นกำเนิดของโมจิไอศกรีมต่าง ๆ โดยทั่วไปยัดไส้ถั่วแดงอาซูกิ เนื่องจากอุณหภูมิและความเข้ากันได้ระหว่างโมจิและไอศกรีม ส่วนประกอบทั้งสองจึงต้องมีการปรับเปลี่ยน เพื่อให้ได้ความหนืดที่เหมาะสมซึ่งจะสามารถคงรูปได้โดยไม่ขึ้นกับการเปลี่ยนแปลงของอุณหภูมิEto, Masa, Pursuit of Innovative Food, Masa's Message, A&D Company Ltd., March 2004. Technical information on Yukimi Daifuku. URL accessed August 10, 2006.SCPR:Bad texture led to creation of popular dessert

ของหวานรูปแบบก่อนหน้า เดิมผลิตโดยล็อตเต้ ในชื่อ ยูกิมิไดฟูกุ ในปี ค.ศ. 1981 เริ่มแรกบริษัทผลิตโดยใช้แป้งข้าวเจ้าแทนข้าวเหนียว และใช้นมข้าวแทนไอศกรีมจริงJapan. Japan Patent Office. Trademark Application From File: #s56-64587. Tokyo, 1981.

ฟรานเชส ฮาชิโมโตะ อดีตประธานและกรรมการผู้จัดการของบริษัทมิกายาวะ ได้รับการยกย่องว่าเป็นผู้คิดค้นโมจิไอศกรีม โจเอล ฟรีดแมน สามีของฮาชิโมโตะเกิดความคิดในการนำไอศกรีมลูกกลมเล็ก ๆ มาห่อด้วยโมจิแบบญี่ปุ่นดั้งเดิม ฮาชิโมโตะนำความคิดของสามีมาต่อยอด คิดค้นขนมหวานลูกผสมที่ปัจจุบันเป็นที่นิยมในสหรัฐอเมริกาและที่อื่น ๆ ฮาชิโมโตะเสนอโมจิไอศกรีมเจ็ดรสชาติในสายผลิตภัณฑ์โมจิ

บริษัทมิกาวายะเริ่มผลิตโมจิไอศกรีมในสหรัฐอเมริกาในปี ค.ศ. 1993Mainstream America Embraces Mochi Ice Cream, sushiandtofu.com, All Japan News, December, 2001. History of Mochi Ice Cream and Mikawaya Bakery-Confectionery. URL accessed August 10, 2006. Archive.org copyAbout Us, Mikawaya, 2005. URL accessed January 18, 2007. การวิจัยและพัฒนาใช้เวลามากกว่าทศวรรษเพื่อพัฒนาเป็นรูปแบบผลิตจำนวนมากที่ใช้กันในปัจจุบัน เนื่องจากการปฏิกิริยาที่ซับซ้อนของส่วนผสมEto, Masa, Pursuit of Innovative Food, Masa's Message, A&D Company Ltd., March 2004. Technical information on Yukimi Daifuku. URL accessed August 10, 2006. มีการลองผิดลองถูกเพื่อดึงแป้งโมจิที่ละเอียดอ่อนคลุมบนไอศกรีมได้สำเร็จโดยไม่ทิ้งรอยเหนอะ ฟรีดแมนอธิบายว่าเพื่อดำเนินการผลิตไอศกรีม ผู้เชี่ยวชาญตั้งแต่ด้านการก่อสร้างไปจนถึงด้านจุลชีววิทยาได้ถูกเชิญมาเพื่อทำสร้างอาคารการผลิตที่ทันสมัยอย่างสมบูรณ์แบบ

บริษัทมิยากาวะเปิดตัวโมจิไอศกรีมในฮาวายในปี ค.ศ. 1994 ขนมแช่แข็งได้รับความนิยมอย่างมาก โดยครองส่วนแบ่งร้อยละ 15 ของตลาดขนมแช่แข็งใหม่ในช่วงสี่เดือนแรก

โมจิไอศกรีมได้รับความนิยมอย่างมากในสหราชอาณาจักรหลังจากกระแสไวรัล ติ๊กต็อกซึ่งเริ่มขึ้นในเดือนมกราคม ค.ศ. 2021 กระแสของ 'Looking for Little Moons in Big Tesco' (ตามหาลิตเติลมูนในบิกเทสโก้) กลายเป็นที่ฮือฮา โดยได้รับยอดชม 341.8 ล้านครั้ง และยอดขายเฉพาะในเครือเทสโก้พุ่งสูงถึงร้อยละ 1,400

 ดูเพิ่ม 
 ครีมพัฟ

 อ้างอิง 

 แหล่งข้อมูลอื่น 

 เว็บไซต์ทางการของมิยากาวะ 
 เว็บไซต์ทางการของล็อตเต้ (ภาษาญี่ปุ่น)
 The joy of mochi — June 14, 2006 Honolulu Weekly article, featuring Bubbies Homemade Ice Cream of Honolulu
 Maeda-en Mochi Ice Cream site

 เว็บไซต์ทางการของลิตเติลมูนส์

หมวดหมู่:อาหารจากข้าว
หมวดหมู่:ขนมญี่ปุ่น
หมวดหมู่:ไอศกรีม
หมวดหมู่:โมจิ